
ประกาศองค์การบริหารส่วนตำบลละอุ่นเหนือ
เรื่อง การรับลงทะเบียนผู้มีสิทธิรับเบี้ยยังชีพผู้สูงอายุรายใหม่ เพื่อขอรับเงินเบี้ยยังชีพ
ตามนโยบายเร่งด่วนของรัฐบาล ประจำปีงบประมาณ พ.ศ. ๒๕๕๗
******************************


ตามหนังสือกระทรวงมหาดไทย ที่ มท ๐๘๙๑.๓/ว ๒๘๒๔ ลงวันที่ ๑๖ ตุลาคม ๒๕๕๕
เรื่อง แนวทางการรับลงทะเบียนผู้มีสิทธิรับเงินเบี้ยยังชีพผู้สูงอายุขององค์กรปกครองส่วนท้องถิ่น ประจำปี
งบประมาณ พ.ศ. ๒๕๕๗ กำหนดให้องค์กรปกครองส่วนท้องถิ่นจัดให้มีการลงทะเบียนเบี้ยยังชีพผู้สูงอายุรายใหม่ที่ยังไม่เคยลงทะเบียนมาก่อน และผู้สูงอายุที่ย้ายภูมิลำเนาเข้ามาใหม่ในพื้นที่ ภายในเดือนพฤศจิกายน พ.ศ. ๒๕๕๕ นั้น


เพื่อให้การดำเนินงานด้านสวัสดิการของผู้สูงอายุ เป็นไปด้วยความถูกต้องเรียบร้อยตามหนังสือสั่งการดังกล่าว องค์การบริหารส่วนตำบลละอุ่นเหนือ จึงขอประกาศวัน เวลา สถานที่ คุณสมบัติ และเอกสารที่ใช้สำหรับการขึ้นทะเบียนผู้สูงอายุ เพื่อขอรับเบี้ยยังชีพผู้สูงอายุตามนโยบายเร่งด่วนของรัฐบาล ประจำปีงบประมาณ พ.ศ. ๒๕๕๗ ดังนี้


๑.  วัน/เวลา/สถานที่ 


     ในระหว่างวันที่ ๑๒-๒๓ พฤศจิกายน พ.ศ. ๒๕๕๕ เวลา ๐๘.๓๐-๑๖.๓๐ น. ณ ที่ทำการ
องค์การบริหารส่วนตำบลละอุ่นเหนือ (ในวันและเวลาราชการ)



๒.  คุณสมบัติของผู้สูงอายุ


     (๑) มีสัญชาติไทย


     (๒) มีภูมิลำเนาอยู่ในเขตพื้นที่ขององค์กรปกครองส่วนท้องถิ่น (ตามทะเบียนบ้าน)


     (๓) มีอายุครบ ๖๐ ปีบริบูรณ์ขึ้นไป (เกิดก่อนวันที่ ๑ ตุลาคม ๒๔๙๖)


     (๔) ไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจ หรือองค์กรปกครองส่วนท้องถิ่น ยกเว้น ผู้พิการ และผู้ป่วยเอดส์


๓.  เอกสารและหลักฐาน


     (๑) บัตรประจำตัวประชาชน หรือบัตรอื่นที่ออกโดยหน่วยงานของรัฐที่มีรูปถ่ายพร้อมสำเนา


     (๒) ทะเบียนบ้านพร้อมสำเนา


     (๓) สำเนาสมุดบัญชีเงินฝากธนาคารเพื่อการเกษตรและสหกรณ์การเกษตร สาขาระนอง 
และสาขาละอุ่น


ในกรณีที่ผู้สูงอายุไม่สามารถมาลงทะเบียนได้ด้วยตนเอง อาจมอบอำนาจเป็นลายลักษณ์อักษรให้ผู้อื่นเป็นผู้ยื่นคำขอแทน


โดยมีหลักฐานและเอกสาร ดังนี้


     (๑) สำเนาบัตรประชาชนของผู้มอบอำนาจและผู้รับมอบอำนาจ อย่างละ ๑ ชุด


     (๒) สำเนาทะเบียนบ้านของผู้มอบอำนาจและผู้รับมอบอำนาจ อย่างละ ๑ ชุด



     (๓) สำเนาสมุดบัญชีเงินฝากธนาคารเพื่อการเกษตรและสหกรณ์การเกษตร สาขาระนอง 
และสาขาละอุ่น


จึงประกาศมาเพื่อทราบโดยทั่วกัน

ประกาศ ณ วันที่  ๑๗ เดือน ตุลาคม  พ.ศ. ๒๕๕๕






  (นายประจวบ  จันทร์ลำภู)
                                                        นายกองค์การบริหารส่วนตำบลละอุ่นเหนือ

